Mooses - johtaja vailla vertaa. Tässä sarjassa olemme päässeet -
jo 8. osaan, joka on otsikoitu Telttamaja, Herran kohtaamispaikka.
Viimeksi jäimme siihen, että Jumalan kansa oli valanut epäjumalan.
Mooses tulee vuorelta laintaulut kainalossa ja suuttuu niin, -
että lyö taulut sirpaleiksi. Mutta kyllä Herrakin suuttui!
Se oli sellainen majesteettirikos ja loukkaus Häntä kohtaan.
Hän on kotkan siivin kantanut kansan meren ja erämaan yli -
ja pitänyt huolta, ruokkinut mannalla, vettä kalliosta ja kaikkea.
Ja kansa vaihtaa Hänet vähän yli kuukaudessa epäjumalaan.
Herra oli niin raivoissaan, että Hän ehdotti Moosekselle: -
"Hävitetään kansa ja minä teen sinusta uuden kansan."
Mooses ei hetkeäkään pitänyt sitä hyvänä.
Hänestä tulisi uusi Abraham, kansan esi-isä.
Hän heittäytyi kasvoilleen Herran eteen ja pyysi ja rukoili armoa: -
Ajatelkaapa! Mooses tiesi, että Jumalalla on kirja, -
mihin Hän kirjoittaa. Jos nimi ei siinä ole, ei ikinä perille pääse.
Ei taivaaseen eikä myöskään Moo- seksen aikaiseen Luvattuun maahan.
Mooses lupasi: "Ota vaan nimeni pois." Hän samastui NIIN kansaansa.
Tämä on oikea johtaja ja Jeesuksen ennakkokuva.
Samoin Jeesus samastui kansaansa. Hänen nimensähän pyyhittiin -
taivaan kirjasta Hänen ristillä riippuessaan Jumalan hylkäämänä.
Sen takia, että meidän nimeämme ei tarvitsisi sieltä pyyhkiä.
Siinä sitten Herran kanssa neuvotellaan ja Mooses sanoo: -
"Minä en halua lähteä täältä, jos et Sinä lähde mukana."
Herra oli sanonut, ettei Hän enää kulje mukana. Enkeli kulkekoon.
Mooses pyytää ja kerjää, ja Herra antaa periksi sanoen: -
"Hyvä on, minä kuljen teidän kanssanne."
Telttamaja, Jumalan kohtaamis- paikka, saadaan siis rakentaa.
Arkun saa laittaa Kaikkein pyhimpään, joka on Herran valtaistuin.
Siellä Hän on luvannut olla kansansa keskuudessa tavattavissa.
Mooses on kuitenkin niin väsynyt siihen hommaan, että pyytää: -
"Anna minun nähdä Sinun kirkkautesi." Tarkoittaa Sinun kasvosi.
Mutta VT:ssa on tiukka määräys: joka näkee Herran kasvot, kuolee.
Hän on niin pyhä, ettei Häntä voi syntinen katsella.
Herra sen verran myöntyy, että käskee Mooseksen kallionkoloon.
"Minä kuljen ohi ja peitän sinut kädelläni niin, -
että näet vilahduksen selkäpuolestani."
Ja niin Mooses näkee vilahduksen Herran selkäpuolesta, -
mutta se on jo Hänelle lohdutus, että hän jaksaa jatkaa -
sitä vaikeaa johtajan tehtävää.
Herra vastaa rukoukseen 'Anna minun nähdä Sinun kirkkautesi, -
Sinun kasvosi' - ihmeellisesti - mutta siihen menee 1 500 v.
Nyt alkaa Mooseksen elämässä se minun käsittääkseni -
onnellisin puolivuotiskausi.
Kerrankin kansa puhaltaa yhteen hiileen ja kaikki sujuu.
Mooses menee kansan eteen ja sanoo "Te olette saaneet anteeksi."
Herra on luvannut, että saadaan tehdä telttamaja.
Nyt tarvittaisiin eri materiaaleja.
Tarvitaan siis puuta, lankaa ja jalometalleja, -
että saadaan se teltta pystyyn. Kansa tajuaa, -
että epäjumalanpalvelusorgioitten jälkeen olisi ollut ihan oikein -
heille se kuolemantuomio.
Nyt he kuitenkin saavat anteeksi ja hirveän innolla ryhdytään toimeen.
Kerrotaan, miten naiset kehräävät pellava- ja vuohenkarvalankaa.
Rikkaammat lahjoittavat Egyptistä saatuja arvometalleja.
Osa oli jo käytetty kultaiseen vasikkaan, -
mutta vielä oli 1 800 kg jäljellä telttamajaan käytettäväksi.
Keräys pistetään pystyyn, ja tavaraa tulee yli tarpeen.
Mooses joutuu sanomaan: "Stop, ei enempää!"
Oletteko kuulleet, että joku kristillinen järjestö -
olisi saanut liikaa lahjoituksia? No, nyt niitä tuli.
Sitten Herra oli antanut Pyhän Hengen.
Sanotaan ensi kerran Raamatussa, -
että joku tarvitsi Pyhän Hengen tehtäväänsä eli artesaani Besalel.
Hän osasi tehdä kankaita, jalometalleja ja puuta. Kaikkea tätä.
Hänen ja erään toisen johdolla ruvettiin tekemään telttamajaa.
Siinä meni puolivuotta ja siitä tuli ihana paikka.
Ulkonäkö ei ollut kummoinen. Päällimmäisenä oli merilehmännahka.
Se oli ruskeanharmaa. Siinä oli kolme peitettä ja seinäverhot.
Mutta sisältä tosi ihana paikka!
Kaikkein pyhin on 5 x 5 x 5 m, kuutio.
Siellä on esiripussa kudottuna kerubin kuvia.
Juutalaiset eivät paljon kuvia käyttäneet, mutta kerubi?
Mitä kerubi tuo mieleen? Se tuo mieleen paratiisin, -
jonka portteja kerubit vartioivat, etteivät sinne syntiset pääse.
Oikeasti se Kaikkein pyhin olikin paratiisi, -
Herran kohtaamispaikka maan päällä. Siellä oli arkku laintauluineen -
ja kultainen armoistuin eli kansi päällä.
Sitten on Pyhä, seuraava huone, jonne papit saivat mennä -
suitsuttamaan ja tuomaan näkyleipiä. Pyhässä oli 3 tavaraa.
Sitten on vielä verhojen ympäröimä esipiha, -
jossa on pesuamme ja alttari.
Tämä alttari! Sinne asti sai kansa tulla ja tuoda uhrejaan.
Tämä on Vanhan testamentin armon evankeliumi: -
syntinen saa mennä lampaan kanssa uhrialttarin eteen -
ja teurastaa sen. Veri vuodatetaan. Erilaisia uhreja on kuutta sorttia.
Kaikki muut ovat veriuhreja, paitsi yksi ruokauhri.
Jumalan kansalle opetettiin 1 500 vuotta, -
että ilman verenvuodatusta ei ole olemassa anteeksiantamusta.
Eivät muut kulttuurit tätä tiedä.
Japanissa voi jumalille viedä appelsiinin. Se on ihan hyvä lahja.
Mutta juutalaisille opetettiin: -
jos ei veri vuoda, syntejä ei saa anteeksi.
Sovitus eli syntisen välit kuntoon Jumalan kanssa vaati aina verta.
Tarvittiin kuoleva sijainen, ettei minun syntisen tarvitsisi kuolla.
No niin, Kaikkein pyhimpään sai mennä ylimmäinen pappi -
vain kerran (!) vuodessa verta mukanaan sovittamaan kansan synnit.
Kaikkein pyhin oli pilkkosen pimeä.
Ei siellä mitään valoja ollut. Ja 3-kertaiset peitteet päällä.
Ei se siellä varmaan paljon mitään nähnytkään.
Pyhimmässä oli 7-haarainen lamppu, niin siellä oli vähän valoisaa.
Kun alettiin kuljettaa telttamajaa, niin se vasta operaatio olikin.
Kehatilaiset, yksi leeviläissuku, joka kuljetti pyhiä esineitä, -
eivät saaneet nähdä niitä, arkkua ainakaan.
Niiden piti jotenkin pudottaa esirippu arkun päälle ja kääriä se.
Arkkua kannettiin korennoilla. Siinä oli renkaat. Koskea ei saanut.
Jumalaa ei saa lähestyä miten, missä ja milloin vaan.
Vain sillä tavalla, kun Jumala itse määrää.
No niin, entä sitten Mooses ja Jeesus?
Mitkä tässä kohtaa ovat ne yhtymäkohdat?
Tässähän niitä on vaikka kuinka paljon.
Johanneksen evankeliumi kertoo Jeesuksen tulosta maailmaan, -
että Hän tuli ja pystytti telttamajansa meidän keskellemme.
'Asui keskellämme', kreikaksi 'pystytti telttamajansa keskellemme'.
Jeesus oli se varsinainen Jumalan kohtaamispaikka, se temppeli.
Se paikka, missä synnit sovitetaan. Niinhän Hän itsekin sanoo, -
että hävittäkää tämä temppeli, niin minä sen 3 päivässä rakennan.
Ja puhui omaan ruumiinsa temppelistä.
Kaikki paikat ilmestysmajassa puhuvat Jeesuksesta.
Esim. arkku laintauluineen, jotka Jeesus täydellisesti täytti.
Sen päällä armonistuin, kuten Paavali sitä kutsuu.
Nykykäännöksessä se on 'sovitus'. Tarkoitti sitä kantta.
Kun Jumala katsoo syntistä kaikkine noudattamattomine käskyineen -
Jeesuksen läpi, ei niitä syntejä näy.
Hän on sellainen armonistuin.
Sitä paitsi Jeesus on maailman valo 7-haaraisen kynttilänjalan tapaan.
Siellä on näkyleivät - Hän on elämän leipä.
Joka ikinen yksityiskohta puhuu Jeesuksesta tavalla tai toisella.
Mutta Jeesus on siis myös se uhri.
Hän on se Jumalan Karitsa, joka kantaa maailman synnit.
1 500 vuotta uhrattiin uhreja, vuoteen 70 jKr. asti, -
kunnes roomalaiset toisen temppelin tuhosivat.
Kaikki ne uhrit osoittivat Jeesukseen.
Tulee vielä se täydellinen uhri. Johannes Kastaja sanoo yksikössä, -
että yksi Jumalan Karitsa riittää. Hän kantaa koko maailman synnit.
Sen takia Jeesuksen kuoleman piti olla niin kauhea.
Ajattele vaikka vain omia syntejäsi.
Eikö niissä olisi ollut kantamista?
Mutta Jeesus on myös ylimmäinen pappi.
Heprealaiskirje kertoo, että oma verensä mukanaan Hän meni -
oikeaan Kaikkein pyhimpään, taivaaseen, -
minkä temppelin mallin mukaan telttamaja oli tehty.
Siellä Hän istuu Isän oikealla puolella rukoillen puolestamme alati.
Sellainen ylimmäinen pappi meillä on.
Joka on itse kärsinyt ja kiusattu, tietää, millainen ihmisen osa on.
Ei sinunkaan elämässäsi kärsimystä ja kiusausta ole, -
jota Jeesus ei olisi omissa nahoissaan tuntenut.
Hän pystyy sinua sekä säälimään että auttamaan.
Hän rukoilee siellä. Kun paholainen sinua synneistä syyttää, -
niin Jeesus näyttää haavojansa ja vertansa.
Rangaistus on jo maksettu.
Kun Jeesus kuoli, niin väliverho repesi ylhäältä alas asti.
Se tarkoittaa, että nyt Kaikkein pyhimpään saa mennä kuka tahansa.
Nythän me kaikki olemmekin pappeja.
Yleisiä, kuninkaallisia pappeja, jotka saamme itse lähestyä Jumalaa.
Mikä on meille se Jumalan kohtaamisen paikka?
Armonvälineet: Raamattu, kaste ja ehtoollinen.
Rukoilemme virren sanoin.
Jo täällä seurakunnassa kanssamme aina kuljet.
Suot voimaa armon sanasta ja siunaukseen suljet.
Kuitenkin huokaa sielumme, Sinua nähdä kaipaa se.
Jo joudu, Herra Jeesus! (Virsi 11)
Kiitoksia! Tapaamisiin ensi kerralla.
Hyvä katsoja! Oletko ehkä saanut itsellesi -
hengellistä lohdutusta ja vahvistusta näitten ohjelmien kautta?
Mitä jos tulisit tukemaan ohjelmaamme sopivalla summalla?
Puhelinnumero näkyy ruudussa. Yhden puhelun hinta on 12 euroa.
Voit myös laittaa tukesi ruudussa näkyvälle tilinumerolle.
Tekstitys: Tuula-Riitta Virrankare